**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՊՐՈԲԱՑԻԱՅԻ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Պրոբացիայի ծառայության մասին» 2023 թվականի դեկտեմբերի 22-ի
ՀՕ-422-Ն օրենքի (այսուհետ՝ Օրենք) 6-րդ հոդվածի 7-րդ մասում Պրոբացիայի ծառայության պաշտոնների բառերից հետո լրացնել «, ինչպես նաև Լեռնային Ղարաբաղում մինչև 2023 թվականի սեպտեմբերի 19-ը պետական համապատասխան մարմինների պաշտոնների» բառերով:

**Հոդված 2.** Օրենքի 10-րդ հոդվածում.

1) 1-ին մասից հանել «Պրոբացիայի» բառը.

2) 4-րդ մասում «Պետական այլ մարմնում» բառերից հետո լրացնել «, ինչպես նաև Լեռնային Ղարաբաղում մինչև 2023 թվականի սեպտեմբերի 19-ը պետական համապատասխան մարմիններում» բառերով.

3) 5-րդ մասում «Պետական այլ մարմիններում» բառերից հետո լրացնել «, ինչպես նաև Լեռնային Ղարաբաղում մինչև 2023 թվականի սեպտեմբերի 19-ը պետական համապատասխան մարմիններում» բառերով.

4) լրացնել հետևյալ բովանդակությամբ 8-րդ մասով.

«8. Սույն օրենքով սահմանված կարգով կոչումներ շնորհելիս Պրոբացիայի ծառայությունում, պետական այլ մարմիններում, ինչպես նաև Լեռնային Ղարաբաղում մինչև 2023 թվականի սեպտեմբերի 19-ը շնորհված համապատասխան կոչումով (դասային աստիճանով) ծառայության ժամկետը հաշվի է առնվում:»:

**Հոդված 3.** Օրենքի 58-րդ հոդվածի 1-ին մասում պրոբացիայի ծառայողների բառերից առաջ լրացնել «Հայաստանի Հանրապետության արդարադատության նախարարության» բառերով, իսկ «ազատազրկման հետ կապված կամ ազատազրկման հետ չկապված պատիժներ կատարած կամ դրանց իրականացման նկատմամբ վերահսկողություն իրականացրած ծառայողների և աշխատակիցների» բառերից հետո լրացնել «, ինչպես նաև Լեռնային Ղարաբաղում մինչև 2023 թվականի սեպտեմբերի 19-ը ոստիկանության քրեկատարողական վարչության» բառերով:

**Հոդված 4.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից։